Zamestnanci VšZP vyzbierali pre obete nešťastia v Prešove vyše 13-tisíc eur
13.12.2019
Všeobecná zdravotná poisťovňa (VšZP) podporí svojich poistencov, ktorí sa stali obeťami minulotýždňového výbuchu plynu v Prešove, alebo ich pozostalých sumou 13 342,57 eura. Tento finančný obnos v priebehu troch dní vyzbierali medzi sebou zamestnanci najväčšej zdravotnej poisťovne na Slovensku. Peniaze prepočítané na každého poškodeného poistenca poukáže VšZP na jeho bankový účet alebo bankový účet pozostalého. Podrobnosti sa dozvedia z listu, ktorý zdravotná poisťovňa pripravuje aj s pozvaním na novoročnú kapustnicu. Generálna riaditeľka VšZP Ľubica Hlinková ďakuje zamestnancom, ktorí sa do zbierky zapojili. "Verejne sme ukázali, že solidarita nie je len o zdravotnom poistení, ale má aj iný, v tejto situácii možno ešte silnejší rozmer," zhodnotila výsledok zbierky Ľubica Hlinková.
VšZP okrem výnosu z finančnej zbierky zamestnancov bezprostredne po nešťastí ponúkla svojim poistencom z poškodenej bytovky v Prešove aj voľné ubytovacie kapacity v školiacich strediskách v Poprade, Košiciach, Čadci a Trebišove. Podrobnejšie informácie získajú v prešovskej pobočke VšZP na Kúpeľnej 3914/5, ktorá obetiam tragédie prednostne pomáha aj pri vybavovaní nových preukazov zdravotného poistenia a poskytovaní informácií o bezplatnej lekárenskej zdravotnej starostlivosti.
Váš prehliadač je zastaralý.
Aktualizujte si svoj prehliadač na najnovšiu verziu. Vďaka tejto aktualizácii si budete môcť prehliadať web stránku Všeobecnej zdravotnej poisťovne, ako aj všetky ďalšie web stránky, podstatne komfortnejšie a bez problémov s ich správnym zobrazením.
Pre inštaláciu niektorého z moderných prehliadačov si vyberte z nasledovnej ponuky: